ทำหมันแบบตัดท่อมาสิบปีแล้วค่ะ แต่ล่าสุดประจำเดือนมาต้นเดือนหรือไม่เกินวันที่10ได้ แล้ววันที่24หรือ25มีเลือดซึมช่องคลอดเล็กน้อย2-3วัน แล้วปวดฉี่บ่อย ไม่ได้ปัสสาวะขัดค่ะ แต่ฉีกระปิดกระปอยทีละน้อย มีโอกาสหมันหลุดแล้วท้องมั้ยคะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นซึ่งกรณีที่ เล่ามา ยังไม่สามารถระบุสาเหตุได้นะคะกรณีที่เกิดหมันหลุด แล้วตั้งครรภ์ พบได้เพียง 0.5% เท่านั้นนะคะส่วนอาการปัสสาวะบ่อยกระปริดกระปรอย อาจเกิดจากทางเดินปัสสาวะอักเสบได้ค่ะแนะนำให้ รอดูอาการก่อนได้นะคะ หากมีเลือดออกผิดปกติต่อเนื่องหลายเดือน แนะนำไปพบแพทย์เพื่อตรวจดูอาการนะคะส่วนอาการปัสสาวะบ่อย แนะนำให้ดื่มน้ำเปล่าเพิ่มขึ้น และหลีกเลี่ยงการกลั้นปัสสาวะนะคะ หากอาการไม่ดีขึ้น แนะนำไปพบแพทย์เพื่อตรวจดูอาการนะคะ